У Шчучынскім раёне 88 гора-бацькоў, якія павінны плаціць дзяржаве за ўтрыманне іх дзяцей. Менш палавіны – толькі 46 працэнтаў рэгулярна ўносяць патрэбную суму. Многія суб’екты гаспадарання, у штаце якіх лічацца абавязаныя асобы, прадстаўляюць недакладную інфармацыю аб колькасці дзён, адпрацаваных так званымі татамі і матулямі. Гэта ААТ “Васілішкі”, СВК “Дэмбрава”, КСУП “Саўгас “Першамайск-агра”, РУСП “Саўгас “Вялікае Мажэйкава”, СВУ “Пратасаўшчына”, СВК “Астрына”. Прычыны прагулаў агульнавядомыя – п’янства і нежаданне працаваць. Здараецца, даўжнікі выходзяць на работу на гадзіну-другую, і то толькі пасля ўшчування прадстаўнікоў адміністрацыі і замацаваных за прагульшчыкамі асоб. Адкуль жа ў такім выпадку можа з’явіцца дастойная зарплата, каб аплаціць даўгі дзяржаве?